GUVERNUL ROMÂNIEI

****

**HOTĂRÂRE**

**privind modificarea descrierii tehnice și actualizarea valorii de inventar a unui imobil aflat în domeniul public al statului, administrarea Ministerului Transporturilor și Infrastructurii și concesiunea Companiei Naționale ”Administrația Porturilor Dunării Maritime”- S.A. Galați, precum și trecerea unei părți din acest imobil din** **administrarea Ministerului Transporturilor și Infrastructurii și concesiunea** **Companiei Naționale ”Administrația Porturilor Dunării Maritime”- S.A. Galați, în administrarea Ministerului Finanțelor – Autoritatea Vamală Română**

 Având în vedere prevederile art. 2 alin.(1) și (2) din Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare,

În temeiul art. 108 din Constituţia României, republicată, al prevederilor art. 867 alin. (1), 868 și 869 din Legea nr. 287/2009 privind Codul civil, republicată, cu modificările şi completările ulterioare, art. 288 alin. (1) şi art. 299 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

**Guvernul României** adoptă prezenta hotărâre,

**Art. 1. -** Se aprobă modificarea descrierii tehnice și actualizarea valorii de inventar a imobilului cu numărul MF 150262, aflat în domeniul public al statului, administrarea Ministerului Transporturilor și Infrastructurii și concesiunea Companiei Naționale ”Administrația Porturilor Dunării Maritime”- S.A. Galați, având datele de identificare prevăzute în anexa nr. 1.

**Art. 2.** - (1) Se aprobă trecerea unei părți din imobilul cu numărul MF 150262, aflat în domeniul public al statului, având datele de identificare prevăzute în anexa nr. 2, din administrarea Ministerului Transporturilor și Infrastructurii și concesiunea Companiei Naționale ”Administrația Porturilor Dunării Maritime”- S.A. Galați, în administrarea Ministerului Finanțelor – Autoritatea Vamală Română.

 (2) Destinația părții de imobil prevăzut la alin. (1) va fi de teren necesar asigurării amplasamentului pentru montarea unor sisteme de scanare a autoturismelor și camioanelor în Portul Isaccea, de către Autoritatea Vamală Română.

**Art. 3. -**   Predarea-preluarea părții de imobil transmis potrivit art. 2 alin.(1) se face pe bază de protocol încheiat între Ministerul Transporturilor şi Infrastructurii şi Ministerul Finanțelor – Autoritatea Vamală Română, în termen de 30 zile de la data intrării în vigoare a prezentei hotărâri.

 **Art. 4.** - Contractul de concesiune de bunuri proprietate publică a statului, încheiat între Ministerul Transporturilor şi Infrastructurii, în calitate de concedent, şi Compania Națională ”Administrația Porturilor Dunării Maritime”- S.A. Galați, în calitate de concesionar, se va modifica în mod corespunzător, conform prevederilor legale în vigoare.

**Art. 5.** - Ministerul Transporturilor şi Infrastructurii și Ministerul Finanțelor îşi vor actualiza în mod corespunzător datele în evidenţa cantitativ-valorică şi vor opera modificările corespunzătoare în anexa nr. 16 respectiv anexa nr. 9 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

**Art. 6.** - Anexele nr. 1-2 fac parte integrantă din prezenta hotărâre.

**PRIM-MINISTRU**

 **ION-MARCEL CIOLACU**